open-index/open-wikipedia-markdown huggingface dataset:
Fraksjon (kjemi)

## Fraksjon
**Hydrokarboner med omtrent samme kokepunkt danner én fraksjon** – 
Råolje består av svært mange forskjellige **hydrokarboner**. Flere av disse har ganske like kokepunkter. Ved destillasjon av råolje klarer man derfor ikke å skille ut stoffene enkeltvis, bare «grovsortere» dem i ulike fraksjoner. Hver *fraksjon* består av hydrokarboner med kokepunkt innenfor et bestemt temperaturområde.

Kokepunktet for hydrokarboner øker med antall C-atomer i molekylene. De såkalte *lette fraksjonene* består av hydrokarboner med *få* C-atomer i hvert molekyl og lave kokepunkter. De *tunge fraksjonene* består av hydrokarboner med *mange* C-atomer i hvert molekyl og høye kokepunkter. Fraksjonene i et oljeraffineri kan derfor beskrives både ut fra antall C-atomer i molekylene og ut fra kokepunktene til stoffene.
Tessa Dahl

**Chantal Sophia «Tessa» Dahl** (født 1957) er en britisk forfatter.  Hun er datter av forfatteren Roald Dahl og skuespilleren Patricia Neal, og er moren til modellen og forfatteren Sophie Dahl.

Etter å ha forsøkt seg som skuespiller på 1970-tallet, ble Dahl etter hvert forfatter, først og fremst av barnebøker.  Hun har også skrevet for flere engelske aviser, samt det engelske livsstilsmagasinet *Tatler*.

Dahls forhold til skuespilleren Julian Holloway førte til en datter, modellen og forfatteren Sophie Dahl. Hun giftet seg med forretningsmannen James Kelly som hun fikk to barn med, Clover og Luke. Deretter giftet hun seg med forretningsmannen Patrick Donovan og fikk en sønn med ham, Ned. Hun bor i USA.

## Filmografi (utvalg)
* *Run Stranger Run* (1971)
* *Happy Mother's Day, Love George* (1973), som «Celia»
* *Royal Flash* (1975)
* *The Slipper and The Rose* (1976), som «Princess»
* *Leopard in the Snow* (1978), som «Miss Framley»

## Bibliografi
* *Working for Love* (1988)
* *The Same But Different* (1988)
* *Gwenda & the Animals* (1989)
* *School Can Wait* (1990)
* *Babies, Babies, Babies* (1991)

## Referanser


## Eksterne lenker
*
Henri-André Laperrière

**Henri-André Laperrière** (1925–2015) var en canadisk ishockeyspiller som deltok i de olympiske vinterleker 1948 i St. Moritz.

Laperrière ble olympisk mester i ishockey under vinter-OL 1948 iSt. Moritz. Han var med på det canadiske laget som vant turneringen foran Tsjekkoslovakia og Sveits.

Ishockeyturneringen ble avviklet som en enkeltserie med ni lag, der alle lagene møttes én gang. Både Canada og Tsjekkoslovakia vant sju kamper og spilte en uavgjort. Kampen mellom Canada og Tsjekkoslovakia endte 0-0 og begge lagene fikk 15 poeng. Canada vant serien på bedre målforskjell, +64 mål (69-5) mot Tsjekkoslovakias + 62 mål (80-18).

Laperrière ble verdensmester i ishockey i 1948, OL-turnering i St. Moritz var også det 15. verdensmesterskapet i ishockey.

## OL-medaljer
* 1948  St. Moritz -  **Gull** i ishockey  Canada

## Eksterne lenker
*
Leopoldsordenen

**Leopoldsordenen** er navn på flere ordener:

*Leopoldsordenen (Belgia)
*Leopoldsordenen (Østerrike)

Det finnes også en 
*Leopold IIs orden (Belgia)
Datarevisjon

**Datarevisjon** (egnelsk: *data auditing*) er aktiviteten med å etterse at data holder ønsket kvalitet.

Dataene det gjelder kan da vurderes i henhold til kriterier for datakvalitet generelt eller ved egne regler spesielt for området det er snakk om. 
Datarevisjon kan rapportere avvik fra forventet kvalitet. 

For eksempel om en adresse har gatenavn, så forventes det (normalt) at den også har et husnummer.

Da man bruker avvik, er det viktig å kunne definere presist hva man venter å finne.
Man bruker derfor egne konsistensregler, lister med gyldige verdier for enkeltfelter (gjerne hentet fra en Ontologi).
Scott Brown (politiker)

**Scott Philip Brown** (født 12. september 1959 i Kittery, Maine) er en amerikansk politiker, i perioden 2010 - 2012 senator i USAs kongress fra delstaten Massachusetts. 

Brown er republikaner og vant overraskende suppleringsvalget som ble avholdt 19. januar 2010 for å erstatte Ted Kennedy som døde høsten 2009. Demokratene hadde holdt dette mandatet siden 1953, da John F. Kennedy ble valgt. Brown ble støttet av grupperinger innen Tea Party-bevegelsen da han ble valgt, men har vært en av de mer moderate republikanerne siden innsettelsen. 

Ted Kennedys senatsperiode utløper ved nyttår 2013. Ved det ordinære senatvalget 6. november 2012 tapte Brown for demokraten Elizabeth Warren.

Fra 2004 til 2010 var Brown delstatssenator i Massachusetts for distriktet Norfolk, Bristol og Middlesex.

Han ble kåret til årets person i Boston 2010 av avisa *[[The Boston Globe]]*.

I 2014 vant han det republikanske primærvalget i New Hampshire, og vil stille til valg til senatet i november 2014 fra denne staten.

## Valghistorikk
### Suppleringsvalg til USAs senat i 2010 (fra Massachusetts)

### Valg til USAs senat i 2012 (fra Massachusetts)

### Valg til USAs senat i 2014 (fra New Hampshire)

## Referanser


## Eksterne lenker
* Senator Scott P. Brown – nettside hos Massachusetts Senate
* Senator Scott P. Brown – valgkampside
*
Adam Arkin

**Adam Arkin** (født 1957) er en amerikansk TV-, film- og teaterskuespiller og regissør. Han spilte rollen som Aaron Shutt i TV-serien *[[Chicago Hope]]*. Han er sønn av skuespiller Alan Arkin. 

Arkin har vært med i diverse TV-serier, som *Northern Exposure* fra 1990 til 1995, der han spilte den eksentriske kokken Adam, og i *[[Chicago Hope]]* mellom 1994 og 2000. Han spilte en statsadvokat ved navn Charles Graham i en episode av TV-serien *[[Lov og Orden]]* i sesong 16 som ble sendt på TV i 2005. 

Andre fjernsynsopptredener inkluderer psykolog Stanley Keyworth i *[[The West Wing]]* (1999). I *[[Frasier]]* spilte han en obsessiv fan av Frasier. Han har også spilt i *[[Boston Legal]]*, *[[Monk]]* og *8 Simple Rules for Dating My Teenage Daughter* (2002). 

Hans filmroller inkluderer *Hitch* (2005) og *[[Halloween H20: Twenty Years Later]]* (1998). I 2998 spilte han i A Serious Man. Arkin er også teaterskuespiller og han har blant annet opptrådt på Broadway, Off-Broadway og i flere regionale teaterproduksjoner.

## Referanser


## Eksterne lenker
*
Vladimír Bouzek

**Vladimír Bouzek** (født 3. desember 1920 i Třebíč, død 31. juli 2006) var en tsjekkoslovakisk ishockeyspiller som deltok i de olympiske vinterleker 1948 i St. Moritz.

Bouzek vant en olympisk sølvmedalje i ishockey under vinter-OL 1948 i St. Moritz. Han var med på det tsjekkoslovakiske laget som kom på andreplass i turneringen bak Canada

Ishockeyturneringen ble avviklet som en enkeltserie med ni lag, der alle lagene møttes en gang. Både Tsjekkoslovakia og Canada vant sju kamper og spilte en uavgjort. Kampen mellom Tsjekkoslovakia og Canada endte 0-0 og begge lagene fikk 15 poeng. Canada vant serien på bedre målforskjell, +64 mål 69-5 mot Tsjekkoslovakias + 62 mål 80-18.

## OL-medaljer
* 1948  St. Moritz -  Sølv i ishockey  Tsjekkoslovakia

## Referanser


## Eksterne lenker
*
Sikasso

**Sikasso** er en by i det sørlige Mali. Den har et innbyggertall på cirka 130&nbsp;000, og er med det landets nest største. Byen ligger ca. 375 kilometer sørøst for hovedstaden Bamako og tett ved grensene til både Elfenbenskysten og Burkina Faso.

## Eksterne lenker
*
Melissa Sue Anderson

**Melissa Sue Anderson** (født 1962) er en amerikansk skuespillerinne. Hun spilte rollen som Mary Ingalls i NBC-serien *[[Huset på prærien]]* som hun var med i fra 1974 til 1983. Hun ble tildelt en Emmy Award for sin opptreden i *Hvilken mor er min?* fra 1979. En av hennes mer nylige opptredener er blant annet som Megan Hollister i TV-mini-serien *10.5: Apocalypse* fra 2006. 

Melissa Sue Anderson fikk rollen i TV-serien Huset på prærien i en alder av elleve år og hun vant foran hundrevis av andre konkurrenter. Hun forlot serien i 1982. Hun fortsatte som skuespiller i flere andre TV-serier, blant annet i *The Equalizer*, *Alfred Hitchcock presenterer* og Jessica Fletcher. Hennes siste skuespillerrolle (per 1. januar 2010) er TV-miniserien *Marco Polo* fra 2007.

Melissa Sue Anderson ble tildelt en stjerne på Hollywood Walk of Fame for sitt arbeid som skuespiller. I 1998 ble hun opptatt i den vestlige versjonen av *Hall of Fame ved National Cowboy & Western Heritage Museum* som ligger i Oklahoma. Hun er gift med Michael Sloan og de har de to barna Piper (født i 1991) og sønnen Griffin (født 1996) sammen.

## Referanser


## Eksterne lenker
*
Pointe-à-Raquette

**Pointe-à-Raquette** (haitisk kreol: *Pwentarakèt)* er en liten by på søndre bredd av øya *[[Île de la Gonâve]]* (tidligere *Île de la Gonaïve*) i Haiti. Byen hadde i 2012 en beregnet folkemengde på , med  i kommunen med samme navn.

Øya hører under departementet  Ouest.

## Referanser
Kroneordenen

**Kroneordenen** er navn på ordener i flere forskjellige land:

*Kroneordenen (Belgia)
*Kroneordenen (Laos)
*Kroneordenen (Monaco)
*Kroneordenen (Preussen) 

*Bruneis kroneorden 
*Emiratet Bukharas kroneorden
*Indias kroneorden
*Italias kroneorden
*Johors kroneorden
*Jugoslavias kroneorden
*Kedahs kroneorden
*Kelantans kroneorden
*Malaysias kroneorden
*Oranje-husordenens kroneorden (Nederland)
*Pahangs kroneorden
*Perlis' kroneorden
*Romanias kroneorden
*Selangors kroneorden
*Terengganus kroneorden
*Württembergske kroneorden
Kreis Döbeln

**Kreis Döbeln** var en krets som eksisterte i Bezirk Leipzig i Den tyske demokratiske republikk (DDR) med hovedsete i Döbeln. Etter at landene ble oppløst i DDR i 1952, ble Kreis Döbeln skilt ut som deler av den tidligere Landkreis Döbeln (inntil 1938 kalt Amtshauptmannschaft Döbeln).

Fra 1990 frem til 2008 fortsatte kretsen å eksistere innenfor Fristaten Sachsen som Landkreis Döbeln. I forbindelse med Kretsreformen i Sachsen i 2008 ble Landkreis Döbeln slått sammen med Landkreis Freiberg og Landkreis Mittweida til Landkreis Mittelsachsen den 1. august 2008.
Orkanen på Stadhavet

**Orkanen på Stadhavet** var et kraftig uvær som fant sted på Stadhavet, ved Selje, i 1594 som angivelig skal ha kostet mellom 300 og 600 mennesker livet. Minst 15 fraktefartøyer og jekter med besetning skal ha forlist, med 20 og 40 menn, kvinner og barn i hver.

## Referanser


## Se også
* Norske katastrofer og store ulykker
Nick Jonas and the Administration

**Nick Jonas and the Administration** er et sideprosjekt fra Nick Jonas, som er mest kjent fra Jonas Brothers. Bandet består av sanger, gitarist og låtskriver Nick Jonas, bassist John Fields, trommeslager Michael Bland, keyboardist Tommy Barbarella, og gitarist David Ryan Harris. Sonny Thompson vil ta over plassen til David Ryan Harris under tureen i 2010.

Gruppa fikk navnet Nick Jonas and the Administration på grunn av Nick's interesse for politikk.

## Starten
"I had written five or six songs that were on my heart, things that were just pouring out of me with this new and exciting sound," sa Nick Jonas. "They weren't necessarily right for the Jonas Brothers, but I thought they could be perfect for something else."

Jonas Brothers skrev på sin personlige Myspace side 28. oktober at dette bare var et sideprosjekt og ikke slutten på Jonas Brothers.

Debutalbumet *Who I Am* kom ut 2. februar 2010.

## Diskografi
**Studioalbum**

**Singler**

## Eksterne lenker
* 
*
Gustav Johnsen

**Gustav Adolf Johnsen** (født 12. november 1876 i Bodø, død 7. september 1967 i Stjørdal) var en norsk bakermester og politiker (V). Han var Stjørdals ordfører 1935–1937.

Han vokste opp i Bodø som sønn av en skreddermester. Han flyttet til Stjørdalshalsen like før år 1900 for å gå i lære hos baker Konrad Alstad. Han giftet seg i 1900 med Anna Sofie Sehm fra Levanger. I 1900 etablerte han baker- og konditorforretningen G. Johnsen i leide lokaler hos baker Sigurd Larsen. Forretningen fikk egne lokaler to år senere. I midten av 1920-årene ble virksomheten utvidet til å omfatte Johnsens Kolonial, hvor ektefellen omsatte kolonialvarer. Både baker- og konditorforretningen og kolonialforretningen ble overdratt til ekteparet Johnsens sønner i 1943.

Johnsen var en vidkjent tillitsvalgt i IOGT, og representerte Avholdspartiet i Stjørdal herredsstyre 1911–1913. Johnsen var senere medlem av Stjørdal herredsstyre for Venstre 1920–1922, for Halsens liste 1926–1928 og for Venstre 1935–1937, i den siste perioden som ordfører. Han var sterkt engasjert i byutviklingen på Stjørdalshalsen, og lyktes i å bygge ut vannverket og havneanlegget og redusere herredets gjeld.

## Referanser
Nye Ringnesin

**Nye Ringnesin** er ei norsk gammeldansgruppe stiftet i 1984. Gruppas medlemmer kommer fra Vågå, Lom og Sør-Fron.

## Besetning
### Nåværende medlemmer
* John Egil Odnes – trekkspill
* Kjell Grothe – trekkspill
* Øystein Ovrum Rudi – fele
* Ivar Odnes – fele
* Kåre Vennevik – gitar
* Bjarne Odde – bass

### Tidligere medlemmer
* Reidar Svare – gitar
* Ola Bruøygard – fele
* Eivind Bakken – trekkspill

## Diskografi
**[[Fjelljenta]]* (1992)
**[[Frå vals til vise]]* (1995)
**[[Leik (album)|Leik]]* (2002)

## Meritter
**1987 Bronse på Landsfestivalen i Gamaldansmusikk, [[Heimdal (tettsted)|Heimdal]]*
**1988 Sølv på Landsfestivalen i Gamaldansmusikk, [[Vinstra]]*
**1989 Gull på Landsfestivalen i Gamaldansmusikk, [[Fagernes]]*
**1991 Gull på Landsfestivalen i Gamaldansmusikk, [[Vågå]]*
**1993 Sølv på Landsfestivalen i Gamaldansmusikk, [[Stryn]]*
**1994 Sølv på Landsfestivalen i Gamaldansmusikk, [[Røros]]*
*''2003 Sølv på Landsfestivalen i Gamaldansmusikk, Otta

## Eksterne lenker
*
Zdeněk Jarkovský

**Zdeněk Jarkovský** (1918–1948) var en tsjekkoslovakisk ishockeyspiller som deltok i de olympiske vinterleker 1948 i St. Moritz.

Jarkovský vant en olympisk sølvmedalje i ishockey under vinter-OL 1948 i St. Moritz. Han var med på det tsjekkoslovakiske laget som kom på andreplass i turneringen bak Canada

Ishockeyturneringen ble avviklet som en enkeltserie med ni lag, der alle lagene møttes en gang. Både Tsjekkoslovakia og Canada vant sju kamper og spilte en uavgjort. Kampen mellom Tsjekkoslovakia og Canada endte 0-0 og begge lagene fikk 15 poeng. Canada vant serien på bedre målforskjell, +64 mål (69–5) mot Tsjekkoslovakias +62 mål (80–18).

Jarkovský omkom i en flyulykke i 1948. Flyet mellom Paris og London med spillere på tsjekkoslovakias herrelandslag i ishockey styrtet i Den engelske kanal.

## OL-medaljer
* 1948  St. Moritz –  Sølv i ishockey  Tsjekkoslovakia

## Referanser


## Eksterne lenker
*
Den første gjæslingulykken

**Den første gjæslingulykken** var en større ulykke som fant sted i Foldafjorden i Nord-Trøndelag den 23. februar 1625. Det skal angivelig ha vært rundt 700 fiskebåter ute på havet da de ble overrasket av en orkan. 210 mann skal ha omkommet. Ifølge enkelte kilder skal en kvinne ved navn Barbro Hasfjord fått skylden for ulykken, og hun skal senere ha blitt brent som heks.

## Se også
*Barbroteateret
* Den andre gjæslingulykken
* Norske katastrofer og store ulykker

## Referanser


## Litteratur
* 
*

## Eksterne lenker
* «Gjæslinganulykka 1625» www.sor-gjaeslingan.no
Asansol

**Asansol** (bengali: ) er en by i distriktet Bardhaman i den indiske delstaten Vest-Bengal. Den ligger 97 moh. i Damodardalen, 125 km nordvest for Kolkata. Byen er faktisk den nest største byen i delstaten etter Kolkata. Byen er kjent for sin storstilte industri, som først og fremst utgjør kulldrift. Asansol ligger i det såkalte Raniganj-kullfeltet med bl.a. jern-, stål- og tekstilindustri. Byen er også et viktig jernbaneknutepunkt med store jernbaneverksteder. På grunn av sin posisjon som en stor industriby er Asansol en av de travleste kommersielle sentrene i landet. I 2001 hadde selve byen 486&nbsp;304 innbyggere, men med det urbane området rundt inkludert var befolkningstallet 1&nbsp;067&nbsp;369. Dette storbyområdet, *Asansol Urban Agglomeration*, inkluderer tretten andre steder og utgjør 354,9 km². Større forsteder er Jamuria, Kulti og Raniganj.

Byen har stor arbeidskraft, relativt høy inntekt per innbygger, gode utdanningstilbud, gode transportforbindelser, flere boligkomplekser og landområder egnet for industri. Asansol grenser til Nord-Bengal og distriktene Bankura og Purulia, som er knyttet til deler av delstatene Orissa og Jharkhand. Det planlegges å oppgradere Asansol til en storby. Ifølge en rapport utgitt av International Institute for Environment and Development, en britisk ikke-statlig organisasjon som driver forskning innen politikk, er Asansol blant de elleve indiske byene som finnes på listen over raskest voksende byene i verden. Byen ligger som nr. 42 på denne listen. 

## Demografi
Ved folketellingen i 2001 hadde Asansol en samlet befolkning på 1&nbsp;067&nbsp;369 innbyggere. Menn og kvinner utgjorde henholdsvis 53&nbsp;% og 47&nbsp;% av dette tallet. Gjennomsnittlig lesekyndighet var 73&nbsp;%, noe som var høyere enn landsgjennomsnittet på 59,5&nbsp;%. 11&nbsp;% av befolkningen i byen var barn under 6 år. 

## Referanser


## Eksterne lenker
*  
* Uoffisiell nettside med nyttig informasjon (engelsk)
Myklerud skole

**Myklerud skole** er en barneskole beliggende like ved Gjøfjell kapell på Fagerstrand i Nesodden kommune, Akershus. Skolen har i overkant av 250 elever, og dagens lokaler stod ferdige i 1974.

## Eksterne lenker
*
Hommelvik-ulykken

:*For flyulykken i Hommelvik i oktober 1948, se [[Bukken Bruse-ulykken]].* 

**Hommelvik-ulykken** var en jernbaneulykke ved Nygården nord for Hommelvik den 19. november 1940 der to tog kolliderte. Det ene toget var et lokaltog fra Kopperå stasjon med en motorvogn med tilhenger, mens det andre var et damplokomotiv med 10 vogner til Stjørdal stasjon. Utbyggingen av Værnes flyplass krevde at mange arbeidere dagpendlet til Stjørdal. 22 mennesker ble drept og 45 ble skadet i ulykken, som regnes blant de verste jernbaneulykkene i norsk historie.

## Se også
*Jernbanen i Norge
*Liste over togulykker
*Norske katastrofer og store ulykker

## Eksterne lenker
* Bilder fra ulykken, Norsk Jernbanemuseum

## Litteratur
* Hans Olav Løkken: «1940: Togulykken i Hommelvik». I: *Stjørdals-Nytt*, 6. januar 2010, s. 31–33.
Jøsenfast

**Jøsenfast** var navnet på en mulig undersjøisk vegtunnel i Rogaland. Tunnelen var ment å erstatte fergesambandet Hjelmeland–Nesvik på riksvei 13 over Jøsenfjorden. Ideen ble lansert i desember 2009 og planen var at tunnelen også skal ha en avstikker til Ombo der det også er fergeforbindelse. Planene ble lagt på is rundt 2018 fordi foreløpige undersøkelser viste at det ikke var teknisk/økonomisk mulig å bygge tunnelen; bro over Jøsenfjorden ble ansett som et bedre alternativ.
En bru kan bli omtrent 1300 meter lang og må bygges som en lang hengebru, lignende Hardangerbrua, fordi Jøsenfjorden er over 400 meter dyp på det smaleste stedet.

## Referanser
Hello Muddah, Hello Fadduh

**«Hello Muddah, Hello Fadduh (A Letter from Camp)»** er en amerikansk Grammy-vinnende noveltysang basert på klagebrevet Allan Sherman mottok fra sin sønn Robert da han befant seg på Camp Champlain i Westpoint, New York.

Sangen er en parodi som klager på den fiktive «Camp Granada» og blir ledsaget av melodien til Amilcare Ponchiellis «Timenes dans». Tittelen er hentet fra de første linjene: *«Hello Muddah, Hello Fadduh. Here I am at Camp Granada. Camp is very entertaining. And they say we'll have some fun when it stops raining»*.

Etter at sangen nådde en andreplass på Billboard Hot 100-listen fra 24. august 1963 skrev Sherman en ny «back at Camp Granada»-versjon, «Hello Muddah, Hello Fadduh!», til en opptreden på *The Tonight Show Starring [[Johnny Carson]]* 27. mai 1964. Sherman skrev en tredje versjon for og opptrådte i en TV-reklame for et brettspill om Camp Granada, en «real rotten camp» (1965).

Sangen vant en 1964 Grammy Award for Comedy. Den har blitt spilt tallrike ganger på Dr. Demento show og finnes på samlealbumet *Dr. Demento 20th Anniversary Compilation* (Rhino Records).

Sangen lå som nummer én i Hongkong, som ikke har sommerleire.

«Hello Muddah, Hello Fadduh» har blitt oversatt til esperanto, finsk, nederlandsk, norsk samt svensk («Brevet från kolonin» av Cornelis Vreeswijk). 

Vreeswijks innspilling lå på Svensktoppen i ti uker i perioden 10. april-12. juni 1965, med en fjerdeplass som beste resultat.

En versjon på hebraisk ble skrevet av Hanouch Levin i 1966 og sunget av Tsippi Shavit: «Michtav Min HaKaitana».

## Norsk versjon
Karole har skrevet en norsk tekst. Den norske tittelen er «Brev fra leier'n». Birgit Strøm har spilt inn sangen. Den ble utgitt på singlen Nor-Disc NOR&nbsp;149 i 1967.

## Referanser


## Eksterne lenker
*
Paramagnetisme

**Paramagnetisme** er en type magnetisme som produseres av visse materialer. Det kjennetegnes ved at det kun oppstår når et ytre magnetfelt finnes (til forskjell fra ferromagnetisme) og er rettet i samme retning som det ytre feltet (til forskjell fra diamagnetisme).
Ullensaker Skiklubb

**Ullensaker Skiklubb** (stiftet i 1958) er en norsk skiklubb fra Ullensaker. Den har avdelinger i alpint, telemarkskjøring, langrenn, skihopp og skiskyting.

Alpintkjører Ole Kristian Furuseth var medlem av klubben. Andre, mindre kjente medlemmer inkluderer skihopperne Kim René Elverum Sorsell og John Erik Strømberg, langrennsløperen Silje Ekroll Jahren og alpintkjører Cathrine Meisingset.

## Referanser


## Eksterne lenker
*
Alfred Bieler

**Alfred "Fredy" Bieler** (født 18. april 1923 i St. Moritz, død 24. april 2013 i Zürich) var en sveitsisk ishockeyspiller som deltok i de olympiske vinterleker 1948 i St. Moritz.

Bieler vant en olympisk bronsemedalje i ishockey under vinter-OL 1948 i St. Moritz. Han var med på det sveitsiske laget som kom på tredjeplass i turneringen bak Canada og Tsjekkoslovakia.

Ishockeyturneringen ble avviklet som en enkeltserie med ni lag, der alle lagene møttes en gang. 
Sveits vant seks kamper og tapte to, de tapte med 0-3 mot Canada og 1-7 til Tsjekkoslovakia. Sveits fikk tolv poeng og ble nummer tre i tabellen bak Canada og Tsjekkoslovakia som begge fikk femten poeng. Canada vant serien med to måls bedre målforskjell enn Tsjekkoslovakia.

## OL-medaljer
* 1948  St. Moritz -  Bronse i ishockey  Sveits

## Referanser


## Eksterne lenker
*
Kvinner på tvers

**Kvinner på tvers** er et samarbeid mellom kvinnedominerte fagforeninger, kvinneorganisasjoner og andre interesseorganisasjoner, på tvers av skillene mellom fagbevegelse og kvinnebevegelse, mellom ulike forbund og hovedsammenslutninger, mellom offentlig og privat sektor, mellom mannsdominerte og kvinnedominerte yrker, mellom norske kvinner og minoritetskvinner, mellom homofile og heterofile etc.  Samarbeidet organiseres først og fremst rundt en årlig landsomfattende konferanse i september og har pågått i femten år. Temaene for konferansene varierer fra år til år; mye er konsentrert rundt spørsmål som angår kvinner i arbeidslivet, som lønn, arbeidstid og arbeidsforhold, men konferansen har også tatt opp en rekke andre spørsmål som ulike sider ved velferdsstaten, f.eks. pensjon og forholda for eneforsørgere, kvinners helse, situasjonen til kvinner med minoritetsbakgrunn, menns vold mot kvinner og internasjonal kvinnesolidaritet.

## Eksterne lenker
* 
*
Stortingsvalget 1888

**Stortingsvalget 1888** ble avholdt i Norge i 1888 som indirekte valg til det 38., 39. og 40. ordentlige storting. 

## Valgordning
I hvert prestegjeld hadde sognepresten ansvar for å holde valgting som utpekte valgmenn. Valgmennene møttes til valgmannsting. På landet hadde hvert av de atten amtene valgmannsting, og utpekte 2-5 av 75 stortingsrepresentanter. Kjøpstedenes valgmannsting utpekte én, to eller fire av 39 stortingsrepresentanter.

Menn over 25 år med eiendom eller inntekt av en viss størrelse var kvalifisert for stemmerett. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn innført i 1898. Kvinner hadde ikke stemmerett. 187 997 menn var stemmerettskvalifisert. 128 368 hadde stemmerett. Av disse stemte 90 416.

Valgtingene ble holdt i perioden 8. juli - 29. november 1888. 422 valgting i landdistriktene utpekte totalt 1 254 valgmenn. 39 valgting i byene utpekte totalt 520 valgmenn. Valgmannstingene ble holdt i perioden 1. august - 5. desember 1888. Valgtinget i Trondenes, Tromsø amt, ble underkjent, med omvalg 4. mars 1889 og nytt valgmannsting 16. mars 1889. Det 38. ordentlige storting ble konstituert 1. februar 1889.

## Politikk
I Haugesund ble det for første gang gjennomført valgstreik i protest mot Bondeparagrafens konsekvens.

Programmer:
* 
* 
* 

Valget ga stor framgang for partiet Høyre. Venstre hadde splittet seg i Moderate Venstre og Rene Venstre, og mistet mange stemmer på grunn av det tilsynelatende kaoset. Moderate Venstre hadde utspring i kretsen rundt Johan Sverdrup, mens Rene Venstre var en mer radikal fløy. Sistnevnte gikk til valg under navnet Venstre. Moderate Venstre fikk ikke nok stemmer til å beholde flertallet, men regjeringen Sverdrup valgte likevel å sitte videre. Det førte til stor misnøye mot regjeringen. I 1889 fremmet Høyre et mistillitsforslag Johan Sverdrups regjering, men før det gikk til votering søkte regjeringen avskjed. Den hadde skjønt at den ikke ville overleve en slik votering. Emil Stang d.e. dannet deretter sitt første ministerium.

## Resultat

I valgene før 1906 kunne man stemme på flere kandidater. Dessuten var kandidatene ikke alltid knyttet til et parti. Derfor blir fordelingen av stemmene mellom partiene noe skjønnsmessig.

### Valgmennenes partitilknytning
Kilde: Stortinget og statsraadet

1Valget i Haugesund skulle ha utpekt åtte valgmenn. Det møtte kun to velgere, så valgmannsplassene ble ubesatt.

## Se også
* Liste over stortingsrepresentanter 1889–1891

## Referanser
Arild Samstad

**Arild Sammy Samstad** (født 1961) er en norsk musiker og bankmedarbeider. Han var fra 1980 tangentist i rockebandet The Kids. Han var senere medlem i trondheimsbaserte Lennart - The Beat Band og har i nyere tid musikalsk vært mest aktiv som frittstående pianoartist.

Han arbeider til daglig som kunderådgiver i bank.

## Diskografi
### [[The Kids]]
;Album
* *[[Norske jenter]]* (1980)
* *[[Hon är förälskad i lärar'n]]* (1981)
* *[[Sønner av Norge (album)|Sønner av Norge]]* (1981)
* *[[Sons of Norway (album)|Sons of Norway]]* (1981)
* *[[Sønner av norske jenter &ndash; The Kids Greatest Hits]]* (1996)
* *[[Hits fra Kids]]* (2007)
;Singler
* *Hun er forelska i lærer'n/Fanklubb* (1980)
* *Norske jenter/En liten pike* (1980)
* *Stål i ben og armer/Skoletrøtt* (1981)
* *Svenska tjejer/Cool* (1981)
* *Förelskad i lärern/Forelska i lærer'n* (1981)
* *She's in Love with the Teacher/Zero* (1981)
* *Hun er forelska i lærer'n* (1996)
* *Vil du værra me mæ hjæm i natt* (1996)
* *Kyss mæ godnatt* (2007)

## Referanser
Svein Morten Lunde

**Svein Morten Lunde** (født 16. juni 1959, død 14. desember 1996 i København) var en norsk musiker. Han er best kjent for sin tid som bassist i det norske pop-/rockebandet The Kids, hvor han var medlem fra bandet ble startet i 1979 til dets oppløsning våren 1982. Etter at The Kids var historie, etablerte han etter hvert eget firma for utleie av lydutstyr. I 1996 ble The Kids gjenforent for en sommerturné og ga i den forbindelse også ut en samleplate. I desember samme år døde Lunde av hjertesvikt under et helgeopphold i København. Han ble 37 år gammel.

## Diskografi
### [[The Kids]]
#### Album
* *[[Norske jenter]]* (1980)
* *[[Hon är förälskad i lärar'n]]* (1981)
* *[[Sønner av Norge (album)|Sønner av Norge]]* (1981)
* *[[Sons of Norway (album)|Sons of Norway]]* (1981)
* *[[Sønner av norske jenter &ndash; The Kids Greatest Hits]]* (1996)
* *[[Hits fra Kids]]* (2007)

#### Singler
* *Hun er forelska i lærer'n/Fanklubb* (1980)
* *Norske jenter/En liten pike* (1980)
* *Stål i ben og armer/Skoletrøtt* (1981)
* *Svenska tjejer/Cool* (1981)
* *Förelskad i lärern/Forelska i lærer'n* (1981)
* *She's in Love with the Teacher/Zero* (1981)
* *Hun er forelska i lærer'n* (1996)
* *Vil du værra me mæ hjæm i natt* (1996)

### Deltar på
* The Grønne Glitrende 3 og Dag: *[[Grønne Glitrende 3 & Dag (album)|Grønne Glitrende 3 & Dag]]* (1986)

## Referanser


## Eksterne lenker
*
Selius Marselis

**Selius Marselis** *(Selio Marselis)* (født 15. desember 1600 i Rotterdam, død 20. mars 1663 i København) var en hollandsk kjøpmann som kom til Christiania (Oslo) og ble både postdirektør og medlem av Bergamtet (bergråd) i Norge på 1650-tallet. 

## Biografi
Selius Marselis var bror (og svoger) til Gabriel Marselis (1609–73). Sammen med sine brødre førte han farens handelsvirksomhet videre. Han drev handel med korn, våpen, kobber og trelast. Marselis bosatte seg i Christiania i 1644. Han sørget for å ha gode relasjoner til stattholder Hannibal Sehested og fikk en rekke særrettigheter. Borgerskapet i Christiania klaget over denne særbehandlingen, uten at klagen ble tatt til følge. Marselis bygget opp en stor kapital gjennom diverse leveranser til kongen, blant annet av krigsskip. Han og broren Gabriel Marselis ble etter hvert de største eiendomsbesittere i Norge.

Selius Marselis studerte bergverk i sin ungdom. Stattholder Sehested rådførte seg med ham om å opprette en norsk bergrett i Norge. Opprettelsen skjedde i 1654. Marselis ble assessor i bergamtet fra 1657 (bergråd). Han og broren Gabriel gav kongen betydelige lån og fikk til vederlag flere bergverk. 

Det norske postvesen ble opprettet 1647. Postprivilegiene ble ved etableringen gitt til andre, men i 1653 oppnådde Selius Marselis å bli postdirektør. Sønnen Gabriel ble utnevnt til generalpostmester 1667.

Fra 1659 til sin død var han den reelle eier av Frogner Hovedgård.

Marselis' gate i Oslo er oppkalt etter brødrene Selius og Gabriel Marselis.

## Marselienborg
I Christiania oppførte Marselis i 1650-årene et stort lyststed på området som senere ble kalt Grünings løkke. Det ble kalt Marselienborg og hadde en stor have med tulipanbed og fem fiskedammer. I samtiden ble dette regnet som det mest overdådige lyststedet på Bymarken. Den smale hovedfløyen mot veien var over femti meter lang, med en stor havesal i sydgavlen ut mot en praktfull *have*. Et bredt midtparti gikk opp i to etasjer, og ovenpå lå den overdådige festsalen.

## Referanser


## Litteratur
* Knut Are Tvedt (red): *Oslo byleksikon*, Kunnskapsforlaget 2010, Grünings løkke side 219, Frogner Hovedgård side 182, ISBN 978-82-573-1760-7

## Eksterne lenker
*
Kreis Freiberg

**Kreis Freiberg** var en krets som eksisterte i Bezirk Karl-Marx-Stadt i Den tyske demokratiske republikk (DDR) med hovedsete i Freiberg. Etter at landene ble oppløst i DDR i 1952, ble Kreis Freiberg dannet av den tidligere Landkreis Freiberg (inntil 1938 kalt Amtshauptmannschaft Freiberg).

Fra 1990 frem til 1994 fortsatte kretsen å eksistere innenfor Fristaten Sachsen som **Landkreis Freiberg**. I forbindelse med Kretsreformen i Sachsen i 2008 ble Landkreis Freiberg slått sammen med Landkreis Döbeln og Landkreis Mittweida til Landkreis Mittelsachsen den 1. august 2008.
Tim Staffell

**Timothy John Staffell** (født 1948) er en engelsk musiker. Han var bassist og vokalist i Smile, med Brian May som gitarist og Roger Taylor som trommeslager. Da Staffell sluttet i bandet dannet de to andre gruppen Queen sammen med Freddie Mercury. John Deacon ble med i bandet i 1971. Staffell og May skrev «Doin' All Right» sammen, en sang May senere inkluderte på Queens debutalbum.

Staffell er nå med i bandet aMIGO, som har gitt ut et album ved samme navn.

## Eksterne lenker
* 
* 
*
Magny-Cours

**Magny-Cours** er en kommune i departementet Nièvre i regionen Bourgogne-Franche-Comté sentralt i Frankrike.

Stedet er mest kjent for motorsportbanen Circuit de Nevers Magny-Cours, hvor Frankrikes Grand Prix i Formel 1 tidligere fant sted.

## Utdanning
* Institut supérieur de l'automobile et des transports

## Befolkningsutvikling
***Antall innbyggere i kommunen Magny-Cours***

## Referanser


## Eksterne lenker
*
Åsvang (Stange)

**Åsvang** er et lite tettsted i Stange kommune i Innlandet, i tidligere Romedal kommune. Stedet ligger ikke langt fra Romedal, Ilseng, Løten,  Åsbygda og Vallset. Åsvang har også en gammel skole som nå brukes til flerbrukshus til tilstelninger.

## Referanser
P. S. Eikrem

**Peder Simonsen Eikrem** (1876–1956) var kinamisjonær for Det norsk-lutherske Kinamissionsforbund.

Eikrem studerte i 4 år på Forbundets misjonsskole. Han ble utsendt til Kina i 1902, og kom hjem i 1914 på grunn av helsen. Han har vært kretsformann og sekretær i 18 år i Hardanger og Sunnhordland krets. Han var også en tid styrer ved Bibelskolen i Bergen. Eikrem drev en omfattende litterær virksomhet. Han var gift med Marie Eikrem.

## Litteratur
* Det Norske Lutherske Kinamisjonsforbund: *Misjonærer 1891-1941* Det Norske Lutherske Kinamisjonsforbund
Hans Bänninger

**Hans Bänninger** (1924–2007) var en sveitsisk ishockeyspiller som deltok i de olympiske vinterleker 1948 i St. Moritz og 1952 i Oslo.

Bänninger vant en olympisk bronsemedalje i ishockey under vinter-OL 1948 i St. Moritz. Han var med på det sveitsiske laget som kom på tredjeplass i turneringen bak Canada og Tsjekkoslovakia.

Ishockeyturneringen ble avviklet som en enkeltserie med ni lag, der alle lagene møttes en gang. 
Sveits vant seks kamper og tapte to, de tapte med 0-3 mot Canada og 1-7 til Tsjekkoslovakia. Sveits fikk tolv poeng og ble nummer tre i tabellen bak Canada og Tsjekkoslovakia som begge fikk femten poeng. Canada vant serien med to måls bedre målforskjell enn Tsjekkoslovakia.

## OL-medaljer
* 1948  St. Moritz -  Bronse i ishockey  Sveits

## Eksterne lenker
*
Gabriel Marselis

**Gabriel Marselis** (født 1609, død 1673) var en hollandsk kjøpmann som kom til Norge midt på 1600-tallet. Han var en yngre bror av Selius Marselis. Begge brødrene bygget opp store verdier i Norge. Marselis' gate i Oslo er oppkalt etter de to brødrene. 

Før Gabriel M. flyttet til Norge ledet han et stort handelshus i Amsterdam og var kommissær for kong Christian IV. Brødrene Marselis ytte kongen store lån mot pant i eiendommer og bergverk, og hadde betydelige privilegier ved trelastutførsel fra Norge. Gabriel ble eier av blant annet Bærums verk og Eidsvoll Jernverk. Han ble adlet i 1665.

## Referanser


## Eksterne lenker
*
Lois Andrews

**Lois Andrews** (født **Lorraine Gourley**; 24. mars 1924 i Huntington Park i California, død 5. april 1968 i Encino i California) var en amerikansk skuespiller.

Andrews hadde sin filmdebut som tegneseriefiguren Dixie Dugan i filmen med samme navn fra 1943. Ektemannen George Jessel, som hun var gift med fra 1940 til 1943, produserte flere filmer som hun hadde små roller i, blant annet *Møt meg etter showet* fra 1951. Fra 1946 og frem til sin død var hun gift med skuespilleren Steve Brodie. Andrews døde 5. april 1968 av lungekreft.

## Referanser


## Eksterne lenker
*
Marilyn Maxwell

**Marvel Marilyn Maxwell** (født 3. august 1921, død 20. mars 1972) var en amerikansk skuespillerinne og sangerinne.

## Biografi
Marvel Marilyn Maxwell ble født 3. august 1921 i Clarinda i Iowa. Hun startet karrieren som sangerinne på radio, før hun i 1942 fikk filmkontrakt med Metro-Goldwyn-Mayer. MGM-sjef Louis B. Mayer insisterte på at hun droppet Marvel fra navnet sitt. Hun begynte derfor å bruke mellomnavnet Marilyn som fornavn i stedet.

Blant filmene hun spilte i er *[[Vi har'em i harem]]* (1944), *[[Champion (1949)|Champion]]* (1949), *[[Svindlere på Broadway]]* (1951) og *[[Rock-A-Bye Baby (film)|Rock-A-Bye Baby]]* (1958). Hun spilte også hovedrollen i TV-serien *[[Bus Stop (TV-serie)|Bus Stop]]*, som ble sendt på ABC i 1961 og 1962. Maxwell døde 20. mars 1972 i Beverly Hills i California av hjerteinfarkt.

## Referanser


## Eksterne lenker
* 
*
Monday Monday

**«Monday Monday»** er en amerikansk sang skrevet av John Phillips og spilt inn av The Mamas & The Papas for deres album *If You Can Believe Your Eyes and Ears*. Den ble også utgitt på singlen Dunhill 45-D-4026. Produsent var Lou Adler. 

«Monday Monday» har bemerket seg for sin falske slutt, da det er en pause før sangens koda. Den har også bemerket seg for å gå opp en halv note i broene og refrengene.

2. mars 1967 vant The Mamas & The Papas en Grammy Awards for Best Pop Performance by a Duo or Group with Vocal for denne sangen.

## Coverversjoner
* The Beau Brummels på albumet *Beau Brummels 66* (1966)
* Herb Alpert and the Tijuana Brass på albumet *The Beat of the Brass* (1968)
* Ed Ames på albumet *Who Will Answer? and Other Songs of Our Time* (1968)
* Pavel Novak (Tsjekkisk sanger) (1968)
* The Cowsills på *[[The Johnny Cash Show]]*
* The 5th Dimension på albumet *The 5th Dimension/ Live!!* (1971)
* Marianne Faithfull på *The Very Best of Marianne Faithfull* (1987)
* The Adventurers (Britisk band) (1993)
* Reklame for TV-programmet *[[Dirty Jobs]]*. Det blir sendt på Discovery Channel
* Vokalgruppen Wilson Philips på albumet *California* (2004). Den utgav også en a cappella-versjon på single samme år
* Det nederlandske bandet An en Jan på albumet *Grootste Hits deel 2* (2005) med Marcel de Groot som sanger. Den er oversatt av Jan Rot til «Wonderzondag».
* Matthew Sweet og Susanna Hoffs på albumet *Under the Covers, Vol. 1* (2006)

## Norsk versjon
H. Karlsen har skrevet en norsk tekst. På norsk bærer den tittelen «Mandag, mandag». Sangen ble utgitt av Teknikum Four på singlen Nor-Disc NOR 144 i 1967.

## Referanser
Gale Robbins

**Gale Robbins** (født **Betty Gale Robbins** 7. mai 1921, død 8. februar 1980) var en amerikansk skuespillerinne og sangerinne.

## Biografi
Betty Gale Robbins ble født 7. mai 1921 i Chicago i Illinois. Hun fullførte high school i 1939, og startet en sangkarriere med Phil Levants band året etter. Etter å ha jobbet som modell og nattklubbsangerinne hadde hun sin filmdebut i *[[In the Meantime, Darling]]* i 1944. Hun spilte blant annet også i *[[Calamity Jane (film)|Calamity Jane]]*.

Senere fokuserte hun på TV og var vertinne for *Hollywood House* fra 1949 til 1950. I 1958 slapp hun albumet *I'm a Dreamer*, akkompagnert av Eddie Cano og hans orkester. Robbins døde 8. februar 1980 i Tarzana i Los Angeles av lungekreft.

## Referanser


## Eksterne lenker
* 
*
Barbara Britton

**Barbara Brantingham Czukor** (født 26. september 1920, død 17. januar 1980), bedre kjent som **Barbara Britton**, var en amerikansk skuespillerinne. Hun spilte i filmer som *[[Mannen hun ofret seg for]]* (1944), *[[Kaptein Kidd (film)|Kaptein Kidd]]* (1945) og *[[Kampen om gruvene]]* (1948), samt TV-serier som *[[Mr. and Mrs. North]]* og *[[One Life to Live]]*. Britton var også var talsperson for kosmetikkmerket Revlon på 1950- og 1960-tallet. Hun døde av kreft 59 år gammel.

## Barndom
Barbara Brantingham ble født 26. september 1920 i Long Beach i California. Hun studerte ved Long Beach Polytechnic High School. Mens Brantingham studerte drama ved Long Beach City College, deltok hun i den årlige Tournament of Roses-paraden i Pasadena. Talentspeidere i Hollywood ble interesserte i henne etter å ha sett bilder fra arrangementet i avisen.

## Karriere
Brantingham fikk filmkontrakt med Paramount Pictures som 19-åring. Hun begynte å bruke artistnavnet Barbara Britton, men endret ikke navnet sitt offisielt. De to første filmene hun spilte i, *Secret of the Wasteland* og *[[Louisiana Purchase (film)|Louisiana Purchase]]*, ble utgitt i 1941.

Brittons første rolle i en storfilm var i eventyrfilmen *[[Urent farvann]]* (1942), med Ray Milland, John Wayne og Paulette Goddard i hovedrollene. På 1940-tallet spilte hun også blant annet i *[[Mannen hun ofret seg for]]* (1944), *[[Kaptein Kidd (film)|Kaptein Kidd]]* (1945), *[[Mannen fra Virginia]]* (1946), *[[Den uskrevne lov (1947)|Den uskrevne lov]]* (1947), *[[Kampen om gruvene]]* (1948) og *[[Loaded Pistols]]* (1948). På 1950-tallet spilte Britton rollen som Pamela North i mysteryserien *[[Mr. and Mrs. North]]*, med Richard Denning i rollen som Jerry North.

Britton fikk en stjerne på Hollywood Walk of Fame i 1960. Hun var talsperson for kosmetikkmerket Revlon fra 1954 til 1968. Britton spilte rollen som Laura Petrie i pilotepisoden til en TV-serie som ble kalt *Head of the Family*. Serien ble senere endret og ble til *[[The Dick Van Dyke Show]]*, og Mary Tyler Moore tok over rollen hennes. Brittons siste rolle var som Fran Craig Gordon i såpeoperaen *[[One Life to Live]]* i 1979 og 1980. Hun sluttet i serien rundt to måneder før sin død.

## Privatliv
Britton giftet seg med den ungarskfødte legen Eugene Czukor i 1945. De to møttes da han behandlet henne for en psykosomatisk lidelse under innspillingen av *Mannen hun ofret seg for*. Ekteparet fikk fire barn sammen, hvorav to døde. En datter var dødfødt og en sønn døde et par dager etter fødselen. Sønnen Ted ble senere forsikringsagent, mens datteren Christina ble skuespillerinne. Britton døde av kreft 17. januar 1980 i sitt hjem på Manhattan i New York City.

## Filmografi (utvalg)
* 1944 – *[[Mannen hun ofret seg for]]*

## Referanser


## Eksterne lenker
* 
*
Kreis Flöha

**Kreis Flöha** var en krets som eksisterte i Bezirk Karl-Marx-Stadt i Den tyske demokratiske republikk (DDR) med hovedsete i Flöha. Etter at landene ble oppløst i DDR i 1952, ble Kreis Flöha dannet av den tidligere Landkreis Flöha (inntil 1938 kalt Amtshauptmannschaft Flöha).

Fra 1990 frem til 1994 fortsatte kretsen å eksistere innenfor Fristaten Sachsen som **Landkreis Flöha**. Den 1. august 1994 ble den sammen med Landkreis Brand-Erbisdorf slått sammen med Landkreis Freiberg.
Enok Osnes

**Enok Osnes** (født 5. november 1881 i Vanylven, Sunnmøre, død 17. desember 1954) var en norsk misjonær og rektor. Han var i 20 år misjonær i Kina for Det norske lutherske Kinamissionsforbund (nå Norsk Luthersk Misjonssamband).

Osnes studerte ved lærerskolen i Volda fra 1901 og han fikk examen artium i 1914. Han hadde et års studieopphold i Skottland. I 1904 kom han til Kina, der han særlig var knyttet til skolearbeidet i Laohokow. Han var tilsynsmann i tre år. 

I 1924 kom Osnes tilbake til Norge, og var fra 1925 styrer for Kinaforbundets skole på Fjellhaug. Han ble senere skolens rektor. Som rektor gav han tillatelse for bruk av skolens stensilmaskin til to skoleelever som under okkupasjonen under den andre verdenskrig utga en illegal avis.

Osnes var i flere år formann i Norsk misjonsråd.

Enok var gift med Gyda Osnes (født Berg) (1884–1942). Det er opprettet et minnelegat etter Gyda og Enok Osnes av Fjellhaug utdanningssenter. Legatet blir blant annet utdelt til lærere og elever med særlige økonomiske problem.

## Referanser


## Litteratur
* Det Norske Lutherske Kinamisjonsforbund: *Misjonærer 1891-1941* Det Norske Lutherske Kinamisjonsforbund Forbund

## Eksterne lenker
* De Digitale samlinger ved Universitetsbiblioteket i Bergen
Louis Secco

**Louis John Secco** (født 18. januar 1927, død 27. oktober 2008) var en canadisk ishockeyspiller som deltok i de olympiske vinterleker 1952 i Oslo.

Secco ble olympisk mester i ishockey under vinter-OL 1952 i Oslo. Han spilte på det canadiske ishockeylaget som vant turneringen foran USA og Sverige. Det var laget «Edmonton Mercurys» som representerte Canada under OL-turneringen.

Ishockeyturneringen ble avviklet som en enkeltserie med ni lag, der alle lagene møttes en gang. Canada vant sju kamper og spilte uavgjort 3-3 mot USA. Canada vant serien med femten poeng foran USA som fikk tretten poeng, de tapte en kamp, 2-4 til Sverige

Secco ble verdensmester i ishockey i 1952, OL-turnering i Oslo var også det 19. verdensmesterskapet i ishockey.

## OL-medaljer
* 1952  Oslo -  **Gull** i ishockey  Canada

## Referanser


## Eksterne lenker
*
Mot Maalet

***Mot Maalet*** ble skrevet av den norske predikanten Ludvig Hope.

Boken er en andaktsbok, eller «huspostill» som ble nyttet til andakter i hjemmet. Han starter boken med å sitere fra Filipperbrevet 3, 14

I forordet står det:
«Måtte lysten som fikk meg til å skrive være Gud. Da vet jeg at han ligger sannhet i papiret og pustet nåde på ordene til lys for dem som søker sannhet og til kraft for Jesu Kristi stridsmenn, som kjempet seg mot målet.»

## Litteratur
*Ludvig Hope: *Mot Maalet* A/S Lunde & Co's forlag, Bjørgvin 1926
Nicolai Hauan

**Lars Nicolai Hauan** (født 11. april 1971 i Oslo) er en norsk musiker og bassist. Han er best kjent som tidligere bassist i Baba Nation. I 2009 ble han medlem i Postgirobygget etter at Gunnar Westgaard hadde forlatt bandet.

Han jobber på Hauger ungdomsskole.

## Diskografi
### Baba Nation/[[Yee `Ha Wanna Have a Baba]]
* *[[Do This]]* (Baba Music 1994, utgitt som *Yee 'ha wanna have A Baba*)
* *Rasggamuffin* (1996)
* *[[Love Express]]* (1996)
* *[[B (album)|B]]* (1998)
* *Too Bad* (1999, single)
* *Man on the Moon* (2014)
* *Ughabughaman* (2014)
* *Wazaboom* (2014)
* *What's the Matter* (2014)

### Postgirobygget
* *Luftmadrass* (2009, single)
* *[[Øyeblikk]]* (2009)
* *[[Musikk fra Sloko]]* (2016)

### [[Francis Bull (band)|Francis Bull]]
* *[[Francis Bull EP]]* (2008)

## Referanser
«Charlemagne»

**«Charlemagne»** var et fransk krigsskip med 80 kanoner, klasse *Bayard*, av typen linjeskip, tremastet, fullrigget orlogsfartøy flere dekk. Det ble bygget i 1851 i Toulon og endte i 1867. Krigsskripet var oppkalt etter den store franske kongen Karl den store, på fransk *Charlemagne*.

I 1852 lå det nye krigsskipet i Middelhavet. «Charlemagne» ble sendt av Napoleon III til Svartehavet som en maktdemonstrasjon og da i krenkelse av London-konvensjonen av 1841. Dette var en av handlingene som ført til en opptrapping av de konflikter som førte fram til utbruddet av Krimkrigen.

## Referanser
Otto Preminger

**Otto Ludwig Preminger** (1905–1986) var en østerriksk-ungarskfødt amerikansk regissør, filmprodusent og skuespiller.

Preminger startet karrieren som regissør på Broadway før han regisserte over 35 filmer i Hollywood i løpet av fem tiår. Han opparbeidet seg anerkjennelse med film noirer som *[[Laura (film)|Laura]]* (1944) og *[[Spill i mørket]]* (1945).

På 1950- og 1960-tallet regisserte han flere høyprofilerte filmatiseringer av populære romaner og teaterstykker. Flere av disse tøyde grensene for sensurloven ved å ta opp tema som var tabu i Hollywood, slik som rusmiddelavhengighet (*[[Mannen med den gyldne arm]]*, 1955), voldtekt (*[[En studie i mord]]*, 1959), og homofili (*[[Storm over Washington]]*, 1962).

Preminger ble nominert til Oscar for beste regi to ganger. I tillegg prøvde han seg som skuespiller noen få ganger.

Preminger døde 80 år gammel av kreft.

## Filmografi (utvalg)
*1931 – *Die große Liebe*
*1936 – *Under Your Spell*
* 1944 – *[[Laura (film)|Laura]]*
* 1945 – *[[Spill i mørket]]*
* 1954 – *[[De fortaptes elv]]*
* 1958 – *[[Vel møtt, vemod]]*
* 1959 – *[[Porgy and Bess (film)|Porgy and Bess]]*

## Referanser


## Eksterne lenker
*
Eli Wallach

**Eli Herschel Wallach** (1915–2014) var en amerikansk skuespiller som var aktiv innen film, fjernsyn og teater.

Wallach startet karrieren sin på slutten av 1940-tallet og var aktiv i mer enn seks tiår. Han vant en BAFTA for mest lovende nykommer innen film, og ble nominert til Golden Globe for rollen som Silva Vacarro i *[[Baby Doll]]* (1956). Blant hans mest kjente roller er Calvera i *[[De syv uovervinnelige]]* (1960), Guido i *[[Uten feste]]* (1961) og Tuco i *[[Den gode, den onde og den grusomme]]* (1966). Andre notable roller inkluderer Don Altobello i *[[Gudfaren 3]]*,  Cotton Weinberger i *[[I skyggen av Chinatown]]* (begge fra 1990) og Arthur Abbott i *[[The Holiday]]* (2006). Wallach var en av USAs mest produktive filmskuespillere, og var aktiv til han var godt over 90 år gammel. Hans siste filmer, *[[Polanskis Skyggen]]* og *[[Wall Street: Money Never Sleeps]]*, hadde premiere i 2010.

Wallach ble belønnet med BAFTA, Tony Award og Emmy-prisen for arbeidet sitt, og vant en æres-Oscar på den 2. Governors Awards, den 13. november 2010.

## Filmografi (utvalg)
* 1960 – *[[De syv uovervinnelige]]*
* 1961 – *[[Uten feste]]*
* 1962 – *[[Vi vant ville Vesten]]*
* 1965 – *[[Lord Jim (film)|Lord Jim]]*
* 1966 – *[[Den gode, den onde og den grusomme]]*
* 1966 – *[[Hvordan man stjeler en million]]*
* 1968 – *[[Ess på topp]]*
* 1973 – *[[Siste sjanse]]*
* 1977 – *[[Dypet]]*
* 1980 – *[[Menneskejakt (1980)|Menneskejakt]]*
* 1990 – *[[Gudfaren 3]]*
* 2006 – *[[The Holiday]]*
* 2009 – *[[New York, I Love You]]*
* 2010 – *[[Polanskis Skyggen]]*
* 2010 – *[[Wall Street: Money Never Sleeps]]*

## Referanser


## Eksterne lenker
* 
* 
*
Joshua Logan

**Joshua Lockwood Logan III** (født 5. oktober 1908, død 12. juli 1988) var en amerikansk regissør og dramatiker som var aktiv både på Broadway og i Hollywood.

## Filmografi (utvalg)
* 1955 – *[[Picnic (film)|Picnic]]*
* 1956 – *[[Bus Stop]]*

## Bibliografi
* 
* 

## Referanser


## Eksterne lenker
* 
*